title: Sklep Sveta (EU) 2019/448 z dne 18. marca 2019 o predložitvi predloga, v imenu Evropske unije, za uvrstitev metoksiklora v Prilogo A k Stockholmski konvenciji o obstojnih organskih onesnaževalih

text:
                  20.3.2019

                  SL

                  Uradni list Evropske unije

                  L 77/74

         SKLEP SVETA (EU) 2019/448
         z dne 18. marca 2019
         o predložitvi predloga, v imenu Evropske unije, za uvrstitev metoksiklora v Prilogo A k Stockholmski konvenciji o obstojnih organskih onesnaževalih
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti člena 192(1) v povezavi s členom 218(9) Pogodbe,
         ob upoštevanju predloga Evropske komisije,
         ob upoštevanju naslednjega:

                     (1)

                     Evropska skupnost je dne 14. oktobra 2004 s Sklepom Sveta 2006/507/ES (1) odobrila Stockholmsko konvencijo o obstojnih organskih onesnaževalih (v nadaljnjem besedilu: Konvencija).

                     (2)

                     Kot pogodbenica Konvencije lahko Unija daje predloge za spremembo prilog h Konvenciji. V Prilogo A h Konvenciji so uvrščene kemikalije, ki jih je treba odpraviti, v Prilogo B so uvrščene kemikalije, ki jih je treba omejiti, v Prilogo C pa so uvrščene kemikalije, katerih sproščanje ob nenamernem nastajanju je treba zmanjšati ali odpraviti.

                     (3)

                     Glede na razpoložljive znanstvene informacije in poročila o pregledu ter ob upoštevanju meril za pregled iz Priloge D h Konvenciji kaže metoksiklor lastnosti obstojnega organskega onesnaževala.

                     (4)

                     Metoksiklor ni odobren kot aktivna snov v skladu z Uredbo (ES) št. 1107/2009 Evropskega parlamenta in Sveta (2) in zato njegovo dajanje v promet ali uporaba v Uniji v fitofarmacevtskih sredstvih ni dovoljena. Metoksiklor tudi ni odobren kot aktivna snov v skladu z Uredbo (EU) št. 528/2012 Evropskega parlamenta in Sveta (3) in zato njegovo dajanje v promet ali uporaba v Uniji v biocidnih proizvodih ni dovoljena. Poleg tega metoksiklor ni registriran v skladu z Uredbo (ES) št. 1907/2006 Evropskega parlamenta in Sveta (4), ga zato ni dovoljeno proizvajati ali dajati v promet v Uniji v količini 1 tono ali več na leto na proizvajalca ali uvoznika.

                     (5)

                     Čeprav se je metoksiklor že dolgo časa nazaj v Uniji ukinjen, se lahko še vedno uporablja kot pesticid in razpršuje v okolju zunaj Unije, kar je lahko razlog za njegovo prisotnost v okolju. Ker se metoksiklor lahko prenaša na velike razdalje, ukrepi, sprejeti na nacionalni ravni ali ravni Unije, ne zadostujejo za zagotavljanje visoke stopnje varstva okolja in zdravja ljudi, zato je potrebno ukrepanje na širši mednarodni ravni.

                     (6)

                     Unija bi zato morala predložiti predlog Sekretariatu Konvencije za uvrstitev metoksiklora v Prilogo A h Konvenciji –

               SPREJELA NASLEDNJI SKLEP:

            Člen 1
            Unija predloži predlog za uvrstitev metoksiklora (št. CAS: 72-43-5, št. ES: 200-779-9) v Prilogo A k Stockholmski konvenciji o obstojnih organskih onesnaževalih (v nadaljnjem besedilu: Konvencija).
            Komisija, v imenu Unije, Sekretariatu Konvencije sporoči predlog iz prvega pododstavka z vsemi zahtevanimi informacijami v skladu s Prilogo D h Konvenciji.

            Člen 2
            Ta sklep začne veljati na dan sprejetja.

            V Bruslju, 18. marca 2019

                  Za Svet

                  Predsednik

               P. DAEA

            (1)  Sklep Sveta 2006/507/ES z dne 14. oktobra 2004 o sklenitvi, v imenu Evropske skupnosti, Stockholmske konvencije o obstojnih organskih onesnaževalih (UL L 209, 31.7.2006, str. 1).

            (2)  Uredba (ES) št. 1107/2009 Evropskega parlamenta in Sveta z dne 21. oktobra 2009 o dajanju fitofarmacevtskih sredstev v promet in razveljavitvi direktiv Sveta 79/117/EGS in 91/414/EGS (UL L 309, 24.11.2009, str. 1).

            (3)  Uredba (EU) št. 528/2012 Evropskega parlamenta in Sveta z dne 22. maja 2012 o dostopnosti na trgu in uporabi biocidnih proizvodov (UL L 167, 27.6.2012, str. 1).

            (4)  Uredba (ES) št. 1907/2006 Evropskega parlamenta in Sveta z dne 18. decembra 2006 o registraciji, evalvaciji, avtorizaciji in omejevanju kemikalij (REACH) ter o ustanovitvi Evropske agencije za kemikalije in o spremembi Direktive 1999/45/ES ter o razveljavitvi Uredbe Sveta (EGS) št. 793/93 in Uredbe Komisije (ES) št. 1488/94 ter Direktive Sveta 76/769/EGS in direktiv Komisije 91/155/EGS, 93/67/EGS, 93/105/ES in 2000/21/ES (UL L 396, 30.12.2006, str. 1).


title: Sklep Evropskega sveta (EU) 2019/476, sprejet v dogovoru z Združenim kraljestvom, z dne 22. marca 2019 o podaljšanju obdobja na podlagi člena 50(3) PEU

text:
                  22.3.2019

                  SL

                  Uradni list Evropske unije

                  LI 80/1

         SKLEP EVROPSKEGA SVETA (EU) 2019/476,
         sprejet v dogovoru z Združenim kraljestvom,
         z dne 22. marca 2019
         o podaljšanju obdobja na podlagi člena 50(3) PEU
         EVROPSKI SVET JE–
         ob upoštevanju Pogodbe o Evropski uniji in zlasti člena 50(3) Pogodbe,
         ob upoštevanju naslednjega:

                     (1)

                     Združeno kraljestvo je 29. marca 2017 uradno obvestilo Evropski svet o svoji nameri, da izstopi iz Evropske unije in Evropske skupnosti za atomsko energijo (v nadaljnjem besedilu: Euratom) v skladu s členom 50 Pogodbe o Evropski uniji, ki se uporablja za Euratom na podlagi člena 106a Pogodbe o ustanovitvi Evropske skupnosti za atomsko energijo.

                     (2)

                     Svet je 22. maja 2017 pooblastil Komisijo, da začne pogajanja z Združenim kraljestvom o sporazumu o podrobnostih njegovega izstopa, ki bi upošteval okvir njegovih prihodnjih odnosov z Unijo.

                     (3)

                     Pogajanja so potekala v skladu s smernicami z dne 29. aprila in 15. decembra 2017 ter 23. marca 2018, ki jih je Evropski svet predložil s splošnim ciljem, da se zagotovi urejen izstop Združenega kraljestva iz Unije in Euratoma.

                     (4)

                     Predsednik Evropske komisije je 14. novembra 2018 predsedniku Evropskega sveta poslal osnutek Sporazuma o izstopu Združenega kraljestva Velika Britanija in Severna Irska iz Evropske unije in Evropske skupnosti za atomsko energijo (v nadaljnjem besedilu: Sporazum o izstopu), za katerega je vlada Združenega kraljestva sporočila svojo odobritev. Predsednik Evropske komisije je 22. novembra 2018 predsedniku Evropskega sveta predložil osnutek politične izjave o vzpostavitvi okvira za prihodnje odnose med Evropsko unijo ter Združenim kraljestvom Velika Britanija in Severna Irska (v nadaljnjem besedilu: politična izjava), ki je bila dogovorjena na ravni pogajalcev in načeloma dogovorjena na politični ravni, pod pogojem, da jo odobrijo voditelji držav.

                     (5)

                     Evropski svet je 25. novembra 2018 potrdil Sporazum o izstopu in odobril politično izjavo.

                     (6)

                     Predsednik Evropske komisije je 11. marca 2019 predsedniku Evropskega sveta poslal instrument v zvezi s Sporazumom o izstopu in skupno izjavo, ki dopolnjuje politično izjavo, dogovorjeno med predsednico vlade May in predsednikom Evropske komisije Junckerjem ter potrjeno s strani Evropske komisije istega dne. Evropski svet je 21. marca 2019 odobril oba dokumenta.

                     (7)

                     V skladu s členom 50(3) PEU se Pogodbi za državo, ki izstopa, prenehata uporabljati z dnem začetka veljavnosti sporazuma o izstopu, sicer pa dve leti po uradnem obvestilu, razen če Evropski svet v dogovoru z zadevno državo članico soglasno sklene, da se to obdobje podaljša.

                     (8)

                     Združeno kraljestvo je v pismu z dne 20. marca 2019 zaprosilo za podaljšanje obdobja, določenega v členu 50(3) PEU, do 30. junija 2019, da bi lahko zaključilo postopek ratifikacije Sporazuma o izstopu.

                     (9)

                     Evropski svet se je 21. marca 2019 dogovoril o podaljšanju do 22. maja 2019, pod pogojem, da spodnji dom parlamenta naslednji teden odobri Sporazum o izstopu. Če ta pogoj ne bo izpolnjen, se je Evropski svet dogovoril o podaljšanju do 12. aprila 2019 in navedel, da od Združenega kraljestva pričakuje, da bo do 12. aprila 2019 določilo nadaljnje korake in jih predložilo Evropskemu svetu v preučitev.

                     (10)

                     Navedeno podaljšanje bo privedlo do tega, da bo Združeno kraljestvo ohranilo status države članice z vsemi pravicami in obveznostmi iz Pogodb in v skladu s pravom Unije. Če bo Združeno kraljestvo v obdobju od 23. do 26. maja 2019 še vedno imelo status države članice, bo moralo v skladu s pravom Unije izvesti volitve v Evropski parlament. Opozoriti je treba, da bi moralo Združeno kraljestvo razpis volitev objaviti do 12. aprila 2019, da bi se take volitve lahko izvedle.

                     (11)

                     Tako podaljšanje izključuje vsakršno ponovno razpravo glede Sporazuma o izstopu. Vse enostranske zaveze, izjave ali druga dejanja s strani Združenega kraljestva morajo biti skladni s črko in duhom Sporazuma o izstopu.

                     (12)

                     Kot je določeno v členu 50(4) PEU, Združeno kraljestvo ne sodeluje pri razpravah Evropskega sveta o tem sklepu niti pri njegovem sprejemanju. Vendar se je Združeno kraljestvo v skladu s členom 50(3) PEU strinjalo s podaljšanjem obdobja iz navedenega člena in s tem sklepom, kot je navedeno v pismu stalnega predstavnika Združenega kraljestva pri Evropski uniji Tima Barrowa z dne 22. marca 2019 –

               SPREJEL NASLEDNJI SKLEP:

            Člen 1
            Če spodnji dom parlamenta najpozneje 29. marca 2019 odobri Sporazum o izstopu, se obdobje iz člena 50(3) PEU podaljša do 22. maja 2019.
            Če spodnji dom parlamenta ne odobri Sporazuma o izstopu najpozneje do 29. marca 2019, se obdobje iz člena 50(3) PEU podaljša do 12. aprila 2019. V tem primeru bo Združeno kraljestvo do 12. aprila 2019 določilo nadaljnje korake in jih predložilo Evropskemu svetu v preučitev.

            Člen 2
            Ta sklep začne veljati na dan sprejetja.

            V Bruslju, 22. marca 2019

                  Za Evropski svet

                  Predsednik

               D. TUSK


               5.4.2019

               SL

               Uradni list Evropske unije

               C 129/65

      P8_TA(2018)0048
      Ustanovitev posebnega odbora o finančnem kriminalu, davčni utaji in izogibanju davkom (TAX3)
      Sklep Evropskega parlamenta z dne 1. marca 2018 o ustanovitvi posebnega odbora o finančnem kriminalu, davčni utaji in izogibanju davkom (TAX3) ter njegovih pristojnostih, številčni sestavi in mandatu (2018/2574(RSO))
      (2019/C 129/09)

         Evropski parlament,

                  —

                  ob upoštevanju predloga sklepa konference predsednikov,

                  —

                  ob upoštevanju svojega sklepa z dne 12. februarja 2015 (1) o ustanovitvi posebnega odbora za davčne odločbe in druge ukrepe podobne narave ali s podobnim učinkom (posebnega odbora TAXE 1), njegovih pristojnostih, številčni sestavi in mandatu,

                  —

                  ob upoštevanju svoje resolucije z dne 25. novembra 2015 o davčnih odločbah in drugih ukrepih podobne narave ali s podobnim učinkom (2),

                  —

                  ob upoštevanju svojega sklepa z dne 2. decembra 2015 (3) o ustanovitvi posebnega odbora za davčna stališča in druge ukrepe podobne narave ali s podobnim učinkom (posebnega odbora TAXE 2), njegovih pristojnostih, številčni sestavi in mandatu,

                  —

                  ob upoštevanju svoje resolucije z dne 6. julija 2016 o davčnih stališčih in drugih ukrepih podobne narave ali s podobnim učinkom (4),

                  —

                  ob upoštevanju svojega sklepa z dne 8. junija 2016 (5) o ustanovitvi preiskovalnega odbora za preučitev domnevnih kršitev in nepravilnosti pri uporabi prava Unije, povezanih s pranjem denarja, izogibanjem davkom in davčno utajo, njegovih pristojnostih, številčni sestavi in mandatu,

                  —

                  ob upoštevanju svojega priporočila z dne 13. decembra 2017 Svetu in Komisiji po preiskavi o pranju denarja, izogibanju davkom in davčni utaji (6),

                  —

                  ob upoštevanju člena 197 Poslovnika,

                  1.

                  sklene ustanoviti posebni odbor o finančnem kriminalu, davčni utaji in izogibanju davkom z naslednjimi pristojnostmi:

                              (a)

                              nadgrajevati in dopolniti delo, ki sta ga opravila posebna odbora TAXE 1 in TAXE 2, pri čemer se osredotoči na učinkovito izvajanje priporočil iz zgoraj navedenih resolucij z dne 25. novembra 2015 in 6. julija 2016 s strani držav članic, Komisije in/ali Sveta ter na njihov učinek;

                              (b)

                              nadgrajevati in dopolniti delo, ki ga je opravil preiskovalni odbor PANA, pri čemer se osredotoči na učinkovito izvajanje priporočil iz zgoraj navedenega priporočila z dne 13. decembra 2017 s strani držav članic, Komisije in/ali Sveta ter na njihov učinek;

                              (c)

                              spremljati napredek držav članic pri odpravljanju davčne prakse, ki omogoča izogibanje davkom in/ali davčno utajo, kar škodi pravilnemu delovanju enotnega trga, kot je navedeno v zgoraj navedenih resolucijah z dne 25. novembra 2015 in 6. julija 2016 in v priporočilu z dne 13. decembra 2017;

                              (d)

                              oceniti, kako se je pri rajskih dokumentih zaobšlo pravila EU o DDV, in bolj splošno oceniti učinke goljufij na področju DDV in pravil za upravno sodelovanje v Uniji; analizirati izmenjavo informacij in usklajevalne politike med državami članicami in omrežjem Eurofisc;

                              (e)

                              prispevati k potekajoči razpravi o obdavčevanju digitalnega gospodarstva;

                              (f)

                              oceniti nacionalne sheme, ki omogočajo davčne ugodnosti (kot so programi za podelitev državljanstva);

                              (g)

                              pozorno spremljati tekoče delo in prispevke Komisije in držav članic v mednarodnih institucijah, vključno z Organizacijo za gospodarsko sodelovanje in razvoj, G20, OZN in FATF, ob hkratnem polnem spoštovanju pristojnosti Odbora za ekonomske in monetarne zadeve glede davčnih vprašanj;

                              (h)

                              dostopati do dokumentov, pomembnih za delo odbora, in vzpostaviti potrebne stike ter organizirati predstavitve z mednarodnimi, evropskimi (vključno s skupino za kodeks ravnanja o obdavčitvi podjetij) in nacionalnimi institucijami in forumi, z nacionalnimi parlamenti in vladami držav članic in tretjih držav, ter s predstavniki znanstvene skupnosti, podjetij in civilne družbe, vključno s socialnimi partnerji, v tesnem sodelovanju s stalnimi odbori; pri tem upoštevati učinkovito rabo virov EP;

                              (i)

                              analizirati in oceniti razsežnost tretjih držav v praksi izogibanja davkom, vključno z učinkom na države v razvoju; spremljati izboljšave in obstoječe vrzeli pri izmenjavi informacij s tretjimi državami v zvezi s tem, pri čemer posebno pozornost nameni ozemljem pod britansko krono in britanskim čezmorskim ozemljem;

                              (j)

                              oceniti postopek Komisije za ocenjevanje in preverjanje držav za uvrstitev na seznam iz delegiranega akta o tretjih državah z visokim tveganjem, sprejetega v zvezi z direktivo o preprečevanju pranja denarja;

                              (k)

                              oceniti metodologijo, preverjanje držav in učinek seznama EU z jurisdikcijami, ki niso pripravljene sodelovati v davčne namene (evropski črni seznam davčnih oaz), kakor tudi odstranitev držav s seznama in sankcije za države s seznama;

                              (l)

                              preučiti posledice dvostranskih davčnih sporazumov, ki so jih sklenile države članice;

                              (m)

                              pripraviti priporočila v zvezi s to zadevo, če meni, da so potrebna;

                  2.

                  sklene, da posebni odbor pri svojem delu upošteva nedavna odkritja rajskih dokumentov s 5. novembra 2017 in vse dogodke, ki v času njegovega mandata nastopijo na področju njegovih pristojnosti;

                  3.

                  sklene, da bo imel posebni odbor 45 članov;

                  4.

                  sklene, da bo mandat posebnega odbora trajal 12 mesecev, z začetkom na dan sprejetja tega sklepa.

         (1)  UL C 310, 25.8.2016, str. 42.

         (2)  UL C 366, 27.10.2017, str. 51.

         (3)  UL C 399, 24.11.2017, str. 201.

         (4)  Sprejeta besedila, P8_TA(2016)0310.

         (5)  UL L 166, 24.6.2016, str. 10.

         (6)  Sprejeta besedila, P8_TA(2017)0491.


               5.4.2019

               SL

               Uradni list Evropske unije

               C 129/71

      P8_TA(2018)0046
      Imenovanje članice Računskega sodišča – Annemie Turtelboom
      Sklep Evropskega parlamenta z dne 1. marca 2018 o imenovanju Annemie Turtelboom za članico Računskega sodišča (C8-0008/2018 – 2018/0801(NLE))
      (Posvetovanje)
      (2019/C 129/12)

         Evropski parlament,

                  —

                  ob upoštevanju člena 286(2) Pogodbe o delovanju Evropske unije, v skladu s katerim se je Svet posvetoval s Parlamentom (C8-0008/2018),

                  —

                  ob upoštevanju člena 121 Poslovnika,

                  —

                  ob upoštevanju poročila Odbora za proračunski nadzor (A8-0027/2018),

                  A.

                  ker je Odbor za proračunski nadzor ocenil kandidatkina priporočila, zlasti glede na zahteve iz člena 286(1) Pogodbe o delovanju Evropske unije;

                  B.

                  ker je Odbor za proračunski nadzor na seji 20. februarja 2018 poslušal predstavitev kandidatke Sveta za članico Računskega sodišča;

                  1.

                  odobri predlog Sveta, da se Annemie Turtelboom imenuje za članico Računskega sodišča;

                  2.

                  naroči svojemu predsedniku, naj ta sklep posreduje Svetu in v vednost Računskemu sodišču, kot tudi drugim institucijam Evropske unije in revizorskim organom držav članic.


               5.4.2019

               SL

               Uradni list Evropske unije

               C 129/72

      P8_TA(2018)0047
      Imenovanje člana Enotnega odbora za reševanje
      Sklep Evropskega parlamenta z dne 1. marca 2018 o priporočilu Komisije o imenovanju člana Enotnega odbora za reševanje (N8-0052 – C8-0036/2018 – 2018/0901(NLE))
      (Odobritev)
      (2019/C 129/13)

         Evropski parlament,

                  —

                  ob upoštevanju predloga Komisije z dne 14. februarja 2018 o imenovanju Boštjana Jazbeca za člana Enotnega odbora za reševanje (N8-0052/2018),

                  —

                  ob upoštevanju tretjega pododstavka člena 56(6) Uredbe (EU) št. 806/2014 Evropskega parlamenta in Sveta z dne 15. julija 2014 o določitvi enotnih pravil in enotnega postopka za reševanje kreditnih institucij in določenih investicijskih podjetij v okviru enotnega mehanizma za reševanje in enotnega sklada za reševanje ter o spremembi Uredbe (EU) št. 1093/2010 (1),

                  —

                  ob upoštevanju člena 122a Poslovnika,

                  —

                  ob upoštevanju poročila Odbora za ekonomske in monetarne zadeve (A8-0030/2018),

                  A.

                  ker člen 56(4) Uredbe (EU) št. 806/2014 določa, da se člani Enotnega odbora za reševanje iz člena 43(1)(b) te uredbe imenujejo na podlagi njihovih sposobnosti, kvalifikacij, znanja na področju bančništva in financ ter izkušenj, ki so relevantne za finančni nadzor, regulacijo in reševanje bank;

                  B.

                  ker člen 56(4) Uredbe (EU) št. 806/2014 določa, da je treba v izbirnem postopku upoštevati načelo uravnotežene zastopanosti spola, izkušenj in kvalifikacij;

                  C.

                  ker je v skladu s členom 56(6) Uredbe (EU) št. 806/2014 Komisija 20. decembra 2017 sprejela ožji seznam kandidatov za člane Enotnega odbora za reševanje iz člena 43(1)(b) navedene uredbe;

                  D.

                  ker je v skladu s členom 56(6) Uredbe (EU) št. 806/2014 ta seznam posredovala Parlamentu;

                  E.

                  ker je 14. februarja 2018 Komisija sprejela predlog o imenovanju Boštjana Jazbeca za člana Enotnega odbora za reševanje in ga predložila Parlamentu;

                  F.

                  ker je Odbor Evropskega parlamenta za ekonomske in monetarne zadeve nato ocenil priporočila predlaganega kandidata za mesto člana Enotnega odbora za reševanje, zlasti glede na zahteve iz člena 56(4) Uredbe (EU) št. 806/2014;

                  G.

                  ker je imel Boštjan Jazbec 21. februarja 2018 predstavitev v odboru, ki jo je začel z uvodno izjavo, nato pa je odgovarjal na vprašanja članov odbora;

                  1.

                  odobri priporočilo Komisije o imenovanju Boštjana Jazbeca za člana Enotnega odbora za reševanje za obdobje petih let;

                  2.

                  naroči svojemu predsedniku, naj ta sklep posreduje Evropskemu svetu, Svetu, Komisiji in vladam držav članic.

         (1)  UL L 225, 30.7.2014, str. 1.


title: Sklep Evropskega sveta (EU) 2019/584, sprejet v dogovoru z Združenim kraljestvom, z dne 11. aprila 2019 o podaljšanju obdobja na podlagi člena 50(3) PEU

text:
                  11.4.2019

                  SL

                  Uradni list Evropske unije

                  L 101/1

         SKLEP EVROPSKEGA SVETA (EU) 2019/584,
         sprejet v dogovoru z Združenim kraljestvom,
         z dne 11. aprila 2019
         o podaljšanju obdobja na podlagi člena 50(3) PEU
         EVROPSKI SVET JE –
         ob upoštevanju Pogodbe o Evropski uniji in zlasti člena 50(3) Pogodbe,
         ob upoštevanju naslednjega:

                     (1)

                     Združeno kraljestvo je 29. marca 2017 uradno obvestilo Evropski svet o svoji nameri, da izstopi iz Evropske unije in Evropske skupnosti za atomsko energijo (v nadaljnjem besedilu: Euratom) v skladu s členom 50 Pogodbe o Evropski uniji, ki se uporablja za Euratom na podlagi člena 106a Pogodbe o ustanovitvi Evropske skupnosti za atomsko energijo.

                     (2)

                     Evropska unija se je v skladu s členom 50 PEU pogajala z Združenim kraljestvom o sporazumu o podrobnostih njegovega izstopa ob upoštevanju okvira njegovih prihodnjih odnosov z Unijo.

                     (3)

                     Evropski svet je 25. novembra 2018 potrdil osnutek Sporazuma o izstopu Združenega kraljestva Velika Britanija in Severna Irska iz Evropske unije in Evropske skupnosti za atomsko energijo (v nadaljnjem besedilu: Sporazum o izstopu) ter odobril politično izjavo o vzpostavitvi okvira za prihodnje odnose med Evropsko unijo ter Združenim kraljestvom Velika Britanija in Severna Irska. Svet je 11. januarja 2019 sprejel Sklep (EU) 2019/274 (1) o podpisu Sporazuma o izstopu (2).

                     (4)

                     V skladu s členom 50(3) PEU se Pogodbi za državo, ki izstopa, prenehata uporabljati z dnem začetka veljavnosti sporazuma o izstopu, sicer pa dve leti po uradnem obvestilu, razen če Evropski svet v dogovoru z zadevno državo članico soglasno sklene, da se to obdobje podaljša.

                     (5)

                     Združeno kraljestvo je v pismu z dne 20. marca 2019 zaprosilo za podaljšanje obdobja, določenega v členu 50(3) PEU, do 30. junija 2019, da bi lahko zaključilo postopek ratifikacije Sporazuma o izstopu.

                     (6)

                     Evropski svet je s Sklepom (EU) 2019/476 (3) v dogovoru z Združenim kraljestvom sklenil podaljšati obdobje na podlagi člena 50(3) PEU do 22. maja 2019 v primeru, da bi spodnji dom parlamenta Združenega kraljestva Sporazum o izstopu odobril do 29. marca 2019. Če ta pogoj ne bi bil izpolnjen, se je Evropski svet dogovoril o podaljšanju do 12. aprila 2019 in navedel, da od Združenega kraljestva pričakuje, da bo do 12. aprila 2019 določilo nadaljnje korake in jih predložilo Evropskemu svetu v preučitev.

                     (7)

                     Spodnji dom parlamenta Združenega kraljestva Sporazuma o izstopu ni odobril do 29. marca 2019.

                     (8)

                     Združeno kraljestvo je v pismu z dne 5. aprila 2019 zaprosilo za nadaljnje podaljšanje obdobja, določenega v členu 50(3) PEU, kot ga je podaljšal Evropski svet, do 30. junija 2019, da bi lahko zaključilo postopek ratifikacije Sporazuma o izstopu.

                     (9)

                     Evropski svet se je 10. aprila 2019 dogovoril o nadaljnjem podaljšanju, da bi obema stranema omogočil ratifikacijo Sporazuma o izstopu. Takšno podaljšanje bi moralo trajati, dokler je potrebno, v vsakem primeru pa ne dlje kot do 31. oktobra 2019. Evropski svet je prav tako opozoril, da na podlagi člena 50(3) PEU Sporazum o izstopu lahko začne veljati prej, če bi obe strani svoje postopke ratifikacije zaključili pred 31. oktobrom 2019. Zato bi do izstopa moralo priti prvi dan meseca po zaključku ratifikacije ali 1. novembra 2019, kar koli nastopi prej.

                     (10)

                     To nadaljnje podaljšanje ne sme ogroziti rednega delovanja Unije in njenih institucij. Poleg tega bo imelo za posledico, da bo Združeno kraljestvo ostalo država članica do novega datuma izstopa, z vsemi pravicami in obveznostmi v skladu s členom 50 PEU, ter da ima Združeno kraljestvo pravico svoje uradno obvestilo kadar koli preklicati. Če bo Združeno kraljestvo v obdobju od 23. do 26. maja 2019 še vedno imelo status države članice in če do 22. maja 2019 ne bo ratificiralo Sporazuma o izstopu, bo moralo v skladu s pravom Unije izvesti volitve v Evropski parlament. Če te volitve v Združenem kraljestvu ne bodo izvedene, bi podaljšanje moralo prenehati 31. maja 2019. Evropski svet je seznanjen z zavezo Združenega kraljestva, da bo med obdobjem podaljšanja ukrepalo na konstruktiven in odgovoren način v skladu z dolžnostjo lojalnega sodelovanja, ter od Združenega kraljestva pričakuje, da bo to zavezo in obveznost iz Pogodb izpolnjevalo na način, ki odraža njegov položaj države članice, ki izstopa. Združeno kraljestvo bo v ta namen olajšalo izpolnjevanje nalog Unije ter se bo vzdržalo kakršnih koli ukrepov, ki bi lahko ogrozili doseganje ciljev Unije, zlasti pri sodelovanju v postopkih odločanja Unije.

                     (11)

                     Trenutni mandati članov institucij, organov, uradov in agencij Unije, ki so bili predlagani, imenovani ali izvoljeni v zvezi s članstvom Združenega kraljestva v Uniji, se bodo zaključili, takoj ko se bosta Pogodbi prenehali uporabljati za Združeno kraljestvo, tj. na datum izstopa.

                     (12)

                     To podaljšanje izključuje vsakršno ponovno razpravo glede Sporazuma o izstopu. Vse enostranske zaveze, izjave ali druga dejanja s strani Združenega kraljestva morajo biti skladni s črko in duhom Sporazuma o izstopu ter ne smejo ovirati njegovega izvajanja. Takšnega podaljšanja ni mogoče izkoristiti za začetek pogajanj o prihodnjih odnosih.

                     (13)

                     Evropski svet bo pregledal napredek na svojem zasedanju junija 2019.

                     (14)

                     Kot je določeno v členu 50(4) PEU, Združeno kraljestvo ne sodeluje pri razpravah Evropskega sveta o tem sklepu niti pri njegovem sprejemanju. Vendar se je v skladu s členom 50(3) PEU strinjalo s podaljšanjem obdobja iz navedenega člena in s tem sklepom, kot je navedeno v pismu stalnega predstavnika Združenega kraljestva pri Evropski uniji Tima Barrowa z dne 11. aprila 2019 –

               SPREJEL NASLEDNJI SKLEP:

            Člen 1
            Obdobje iz člena 50(3) PEU, kot je bilo podaljšano s Sklepom Evropskega sveta (EU) 2019/476, se dodatno podaljša do 31. oktobra 2019.

            Člen 2
            Ta sklep začne veljati na dan sprejetja.
            Ta sklep se preneha uporabljati 31. maja 2019, če Združeno kraljestvo ne izvede volitev v Evropski parlament v skladu z veljavnim pravom Unije in če do 22. maja 2019 ne ratificira Sporazuma o izstopu.

            V Bruslju, 11. aprila 2019

                  Za Evropski svet

                  Predsednik

               D. TUSK

            (1)  Sklep Sveta (EU) 2019/274 z dne 11. januarja 2019 o podpisu, v imenu Evropske unije in Evropske skupnosti za atomsko energijo, Sporazuma o izstopu Združenega kraljestva Velika Britanija in Severna Irska iz Evropske unije in Evropske skupnosti za atomsko energijo (UL L 47 I, 19.2.2019, str. 1).

            (2)  Besedilo Sporazuma o izstopu, priloženo Sklepu (EU) 2019/274, je bilo objavljeno v UL C 66 I, 19.2.2019, str. 1.

            (3)  Sklep Evropskega sveta (EU) 2019/476, sprejet v dogovoru z Združenim kraljestvom, z dne 22. marca 2019 o podaljšanju obdobja na podlagi člena 50(3) PEU (UL L 80 I, 22.3.2019, str. 1).


title: Sklep Sveta z dne 9. aprila 2019 o imenovanju članov in namestnikov upravnega odbora Evropskega centra za razvoj poklicnega usposabljanja (Cedefop)

text:
                  12.4.2019

                  SL

                  Uradni list Evropske unije

                  C 136/6

         SKLEP SVETA
         z dne 9. aprila 2019
         o imenovanju članov in namestnikov upravnega odbora Evropskega centra za razvoj poklicnega usposabljanja (Cedefop)
         (2019/C 136/04)
         SVET EVROPSKE UNIJE JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) 2019/128 Evropskega parlamenta in Sveta z dne 16. januarja 2019 o ustanovitvi Evropskega centra za razvoj poklicnega usposabljanja (Cedefop) (1) in zlasti člena 4 Uredbe,
         ob upoštevanju seznamov predlogov za imenovanje, ki so jih vlade držav članic ter organizacije delojemalcev in delodajalcev predložile Svetu,
         ob upoštevanju naslednjega:

                     (1)

                     Z Uredbo (EU) 2019/128 se je razveljavila in nadomestila Uredba Sveta (EGS) št. 337/75 (2).

                     (2)

                     Člani upravnega odbora, ustanovljenega na podlagi člena 4 Uredbe (EGS) št. 337/75, so še naprej opravljali svojo funkcijo v upravnem odboru, kot je določeno v členu 5 Uredbe (EU) 2019/128, do imenovanja članov upravnega odbora in neodvisnega strokovnjaka v skladu s členom 4(1) Uredbe (EU) 2019/128.

                     (3)

                     Člane in namestnike upravnega odbora Evropskega centra za razvoj poklicnega usposabljanja bi bilo treba imenovati za obdobje štirih let –

               SPREJEL NASLEDNJI SKLEP:

            Člen 1
            Za člane in namestnike upravnega odbora Evropskega centra za razvoj poklicnega usposabljanja se za obdobje od 1. aprila 2019 do 31. marca 2023 imenujejo:
            I.   PREDSTAVNIKI VLAD

                        Država

                        Člani

                        Namestniki

                        Belgija (sistem menjavanja)

                        flamska skupnost: Nathalie VERSTRAETE
                        francoska skupnost: Guibert DEBROUX

                        Bolgarija

                        Maria TODOROVA

                        Mimi DANEVA

                        Češka

                        Marta STARÁ

                        Martina KAŇÁKOVÁ

                        Danska

                        Lise Lotte TOFT

                        Torben SCHUSTER

                        Nemčija

                        Peter THIELE

                        Erik Heß

                        Estonija

                        Rita SIILIVASK

                        Teet TIKO

                        Irska

                        Alan McGRATH

                        Justin SINNOTT

                        Grčija

                        Themistoklis KOTSIFAKIS

                        Ioannis KAPOUTSIS

                        Španija

                        Carmen MENÉNDEZ GONZÁLEZ-PALENZUELA

                        Domingo RODRÍGUEZ AGULLEIRO

                        Francija

                        Nadine NERGUISIAN

                        Clarisse DUBERT

                        Hrvaška

                        Vesna HRVOJ-ŠIC

                        Andreja UROIĆ-LANDEKIĆ

                        Italija

                        Ugo MENZIANI

                        Pietro TAGLIATESTA

                        Ciper

                        Jorgos PANAJIDIS

                        Jannis MURUZIDES

                        Latvija

                        Rūta GINTAUTE-MARIHINA

                        Baiba BAŠĶERE

                        Litva

                        Luksemburg

                        Madžarska

                        Krisztina VUJKOV TOMORNÉ

                        Malta

                        Vince MAIONE

                        Mario CARDONA

                        Nizozemska

                        Peter VAN IJSSELMUIDEN

                        Ellen IPENBURG-TOMESEN

                        Avstrija

                        Eduard STAUDECKER

                        Wolfgang SLAWIK

                        Poljska

                        Piotr BARTOSIAK

                        Łukasz MARCISZ

                        Portugalska

                        Sandra RIBEIRO

                        Paulo FELICIANO

                        Romunija

                        Ana RĂDULESCU

                        Slovenija

                        Slavica ČERNOŠA

                        Slovaška

                        Juraj VANTUCH

                        Karol JAKUBÍK

                        Finska

                        Kari NYYSSÖLÄ

                        Hanna AUTERE

                        Švedska

                        Carina LINDÉN

                        Jacob JOHANSSON

                        Združeno kraljestvo

                        Ann MILLER

                        Emma WIGNALL

            II.   PREDSTAVNIKI ORGANIZACIJ DELOJEMALCEV

                        Država

                        Člani

                        Namestniki

                        Belgija

                        Isabelle MICHEL

                        Katrien ALLAERT

                        Bolgarija

                        Yuliya SIMEONOVA

                        Češka

                        Lukáš NĚMEC

                        Petr PEČENKA

                        Danska

                        Morten SMISTRUP

                        Nemčija

                        Mario PATUZZI

                        Uli NORDHAUS

                        Estonija

                        Kaja TOOMSALU

                        Peep PETERSON

                        Irska

                        Frank VAUGHAN

                        Grčija

                        Georgios CHRISTOPOULOS

                        Christos GOULAS

                        Španija

                        Juan-Carlos MORALES

                        Esther GÓMEZ MANZANEQUE

                        Francija

                        Nicolas FAINTRENIE

                        Michèle PERRIN

                        Hrvaška

                        Katarina RUMORA

                        Italija

                        Anna TESELLI

                        Francesco LAURIA

                        Ciper

                        Evangelos EVANGELOU

                        Christos KARYDES

                        Latvija

                        Linda ROMELE

                        Litva

                        Tatjana BABRAUSKIENĖ

                        Eglė ŽUKAUSKAITĖ

                        Luksemburg

                        Jean-Claude REDING

                        Carlo FRISING

                        Madžarska

                        László KOZÁK

                        Tamás BÉKÉSI

                        Malta

                        Elaine GERMANI

                        Pauline FENECH

                        Nizozemska

                        Isabel COENEN

                        Avstrija

                        Isabelle OURNY

                        Bernhard HORAK

                        Poljska

                        Dagmara IWANCIW

                        Katarzyna PAWLACZYK

                        Portugalska

                        José CORDEIRO

                        Hugo DIONÍSIO

                        Romunija

                        Gheorghe SIMION

                        Slovenija

                        Sanja LEBAN TROJAR

                        Slovaška

                        Ivan ŠÓŠ

                        Finska

                        Kirsi Maria RASINAHO

                        Riina Hannele NOUSIAINEN

                        Švedska

                        Kristina LOVÉN SELDÉN

                        Mattias SAMUELSSON

                        Združeno kraljestvo

                        Kirsi-Marja KEKKI

                        Iain MURRAY

            III.   PREDSTAVNIKI ORGANIZACIJ DELODAJALCEV

                        Država

                        Člani

                        Namestniki

                        Belgija

                        Sandra COENEGRACHTS

                        Joris VANDERSTEENE

                        Bolgarija

                        Daniela SIMIDČIEVA

                        Češka

                        Miloš RATHOUSKÝ

                        Danska

                        Alex HOOSHIAR

                        Helene TANDERUP

                        Nemčija

                        Barbara DORN

                        Christian SPERLE

                        Estonija

                        Anneli ENTSON

                        Pille MEIER

                        Irska

                        Tony DONOHOE

                        Adam Mark WEATHERLEY

                        Grčija

                        Christos IOANNU

                        Nicos GAVALAKIS

                        Španija

                        Juan-Carlos TEJEDA HISADO

                        Miriam PINTO

                        Francija

                        Siham SAIDI

                        Hrvaška

                        Jasminka MARTINOVIĆ

                        Anny BRUSIĆ

                        Italija

                        Alfonso BALSAMO

                        Pietro MAMBRIANI

                        Ciper

                        Maria STYLIANU THEODORU

                        Maria PIREA

                        Latvija

                        Ilona KIUKUCĀNE

                        Anita LĪCE

                        Litva

                        Luksemburg

                        Charles BASSING

                        Daniel SCHROEDER

                        Madžarska

                        Adrienn BALINT

                        Malta

                        Mario SPITERI

                        Joseph FARRUGIA

                        Nizozemska

                        Gertrud VAN ERP

                        Avstrija

                        Gerhard RIEMER

                        Thomas MAYR

                        Poljska

                        Andrzej STĘPNIKOWSKI

                        Portugalska

                        Ana Maria SANTOS GOUVEIA LOPES

                        Florbela LEOPOLDO

                        Romunija

                        Iulian GROPOȘILĂ

                        Silvia VLĂSCEANU

                        Slovenija

                        Simon OGRIZEK

                        Slovaška

                        Martin HOŠTÁK

                        Peter MOLNÁR

                        Finska

                        Mikko VIELTOJÄRVI

                        Maiju KORHONEN

                        Švedska

                        Pär LUNDSTRÖM

                        Združeno kraljestvo

            Člen 2
            Svet bo pozneje imenoval člane in namestnike, ki še niso bili predlagani.

            Člen 3
            Ta sklep začne veljati na dan sprejetja.

            V Luxembourgu, 9. aprila 2019

                  Za Svet

                  Predsednik

               G. CIAMBA

            (1)  UL L 30, 31.1.2019, str. 90.

            (2)  Uredba Sveta (EGS) št. 337/75 z dne 10. februarja 1975 o ustanovitvi Evropskega centra za razvoj poklicnega usposabljanja (UL L 39, 13.2.1975, p.1).


Odločba Komisije z dne 17/04/2019 o razglasitvi združljivosti koncentracije s skupnim trgom (Zadeva št. COMP/M.9172 - Liberty House Group / ArcelorMittal Holding AG / Liege Steel Industry S.A.) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


title: Sklep Sveta z dne 6. junija 2019 o imenovanju štirih članov uprave Evropske agencije za zdravila

text:
                  11.6.2019

                  SL

                  Uradni list Evropske unije

                  C 195/2

         SKLEP SVETA
         z dne 6. junija 2019
         o imenovanju štirih članov uprave Evropske agencije za zdravila
         (2019/C 195/02)
         SVET EVROPSKE UNIJE JE –
         ob upoštevanju Pogodbe o delovanju Evropske unije,
         ob upoštevanju Uredbe (ES) št. 726/2004 Evropskega parlamenta in Sveta z dne 31. marca 2004 o postopkih Unije za pridobitev dovoljenja za promet in nadzor zdravil za humano in veterinarsko uporabo ter o ustanovitvi Evropske agencije za zdravila (1) in zlasti člena 65(1) in (4) Uredbe,
         ob upoštevanju naslednjega:

                     (1)

                     Komisija je 30. januarja 2019 v skladu s členom 65(1) Uredbe (ES) št. 726/2004 predložila seznam kandidatov, predstavnikov organizacij bolnikov, zdravniških organizacij in veterinarskih organizacij, da bi bili imenovani za člane uprave Evropske agencije za zdravila. Imenovati bi jih bilo treba za triletno obdobje, ki bi se naj začelo 15. junija 2019.

                     (2)

                     Ta seznam kandidatov je preučil Evropski parlament in svoje mnenje o njem Svetu predložil 16. aprila 2019 –

               SPREJEL NASLEDNJI SKLEP:

            Člen 1
            Za člane uprave Evropske agencije za zdravila se za triletno obdobje, ki se začne 15. junija 2019, imenujejo naslednje osebe:

                        Organizacije bolnikov

                        Zdravniške organizacije

                        Veterinarske organizacije

                        Marco GRECO
                        Ioannis NATSIS

                        Wolf-Dieter LUDWIG

                        Nancy DE BRIYNE

            Člen 2
            Ta sklep začne veljati na dan sprejetja.

            V Luxembourgu, 6. junija 2019

                  Za Svet

                  Predsednica

               A. BIRCHALL

            (1)  UL L 136, 30.4.2004, str. 1.


title: Sklep (EU, Euratom) 2019/1200 predstavnikov vlad držav članic z dne 10. julija 2019 o imenovanju sodnikov Splošnega sodišča

text:
                  15.7.2019

                  SL

                  Uradni list Evropske unije

                  L 189/69

         SKLEP (EU, Euratom) 2019/1200 PREDSTAVNIKOV VLAD DRŽAV ČLANIC
         z dne 10. julija 2019
         o imenovanju sodnikov Splošnega sodišča
         PREDSTAVNIKI VLAD DRŽAV ČLANIC EVROPSKE UNIJE SO –
         ob upoštevanju Pogodbe o Evropski uniji in zlasti člena 19 navedene pogodbe,
         ob upoštevanju Pogodbe o delovanju Evropske unije in zlasti členov 254 ter 255 navedene pogodbe,
         ob upoštevanju Pogodbe o ustanovitvi Evropske skupnosti za atomsko energijo in zlasti člena 106a(1) navedene pogodbe,
         ob upoštevanju naslednjega:

                     (1)

                     Mandat 23 sodnikov Splošnega sodišča se izteče 31. avgusta 2019.

                     (2)

                     Zato bi bilo treba opraviti imenovanja za zapolnitev teh mest za obdobje od 1. septembra 2019 do 31. avgusta 2025.

                     (3)

                     Za prvi mandat sodnika Splošnega sodišča sta bila predlagana Roberto MASTROIANNI in Ornella PORCHIA zaradi zamenjave Guida BERARDISA oziroma Ezia PERILLA.

                     (4)

                     Odbor, ustanovljen na podlagi člena 255 Pogodbe o delovanju Evropske unije, je dal mnenje o ustreznosti navedenih kandidatov za opravljanje nalog sodnika Splošnega sodišča.

                     (5)

                     Zato je primerno, da se za prvi mandat sodnika Splošnega sodišča imenuje Roberto MASTROIANNI zaradi zamenjave Guida BERARDISA in Ornella PORCHIA zaradi zamenjave Ezia PERILLA –

               SPREJELI NASLEDNJI SKLEP:

            Člen 1
            Za obdobje od 1. septembra 2019 do 31. avgusta 2025 se za sodnike Splošnega sodišča imenujejo:

                        —

                        Roberto MASTROIANNI,

                        —

                        Ornella PORCHIA.

            Člen 2
            Ta sklep začne veljati na dan objave v Uradnem listu Evropske unije.

            V Bruslju, 10. julija 2019

                  Predsednica

               M. RISLAKKI


title: Sklep Sveta (EU) 2019/1260 z dne 15. julija 2019 o stališču, ki se v imenu Evropske unije zastopa v Odboru za trgovino, ustanovljenem s Sporazumom o prosti trgovini med Evropsko unijo in njenimi državami članicami na eni strani ter Republiko Korejo na drugi strani, glede spremembe dodatkov 2-C-2 in 2-C-3 k Prilogi 2-C k Sporazumu

text:
                  25.7.2019

                  SL

                  Uradni list Evropske unije

                  L 197/37

         SKLEP SVETA (EU) 2019/1260
         z dne 15. julija 2019
         o stališču, ki se v imenu Evropske unije zastopa v Odboru za trgovino, ustanovljenem s Sporazumom o prosti trgovini med Evropsko unijo in njenimi državami članicami na eni strani ter Republiko Korejo na drugi strani, glede spremembe dodatkov 2-C-2 in 2-C-3 k Prilogi 2-C k Sporazumu
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti prvega pododstavka člena 207(4) v povezavi s členom 218(9) Pogodbe,
         ob upoštevanju predloga Evropske komisije,
         ob upoštevanju naslednjega:

                     (1)

                     Sporazum o prosti trgovini med Evropsko unijo in njenimi državami članicami na eni strani ter Republiko Korejo na drugi strani (1) (v nadaljnjem besedilu: Sporazum, njuni pogodbenici pa sta v nadaljnjem besedilu: pogodbenici), podpisan 6. oktobra 2010, je Unija sklenila s Sklepom Sveta (EU) 2015/2169 (2). Uporablja se od 1. julija 2011 (3).

                     (2)

                     Člen 15.1 Sporazuma ustanavlja Odbor za trgovino, ki lahko med drugim obravnava spremembe k Sporazumu ali spremeni določbe Sporazuma v primerih, ki so jasno določeni v Sporazumu. Člen 15.5.2 Sporazuma določa, da lahko pogodbenici v okviru Odbora za trgovino odločita, da spremenita priloge, dodatke, protokole in opombe k Sporazumu, ob upoštevanju njunih zakonskih zahtev in postopkov.

                     (3)

                     V skladu s členom 3(d) Priloge 2-C k Sporazumu moratapogodbenici najmanj vsaka tri leta od začetka veljavnosti Sporazumapregledati dodatka 2-C-2 in 2-C-3 k Prilogi 2-C za pospešitev priznavanja izdelkov, kot je določeno v pododstavku (a) istega člena, ob upoštevanju morebitnih sprememb zakonodaje na mednarodni ravni ali na ravni pogodbenic. Člen 3(d) Priloge 2-C določa tudi, da o vseh spremembah dodatkov 2-C-2 in 2-C-3 odloča Odbor za trgovino.

                     (4)

                     Odkar se je Sporazum začel uporabljati, so se tehnični predpisi iz dodatkov 2-C-2 in 2-C-3 k Prilogi 2-C k Sporazumu spremenili, prav tako pa tudi nekateri od zajetih izdelkov. Da bi se upoštevale te spremembe, sta Unija in Koreja spremenili tehnične predpise in ohranili enako raven dostopa do trga, kot je zajeta v členu 1.2 Priloge 2-C k Sporazumu.

                     (5)

                     Primerno je, da se določi stališče, ki se v imenu Unije zastopa v Odboru za trgovino.

                     (6)

                     Stališče Unije v Odboru za trgovino bi zato moralo biti, da se podpre sprejetje priloženega osnutka sklepa Odbora za trgovino –

               SPREJEL NASLEDNJI SKLEP:

            Člen 1
            Stališče, ki se v imenu Unije zastopa v Odboru za trgovino, ustanovljenem s členom 15.1 Sporazuma o prosti trgovini med Evropsko unijo in njenimi državami članicami na eni strani ter Republiko Korejo na drugi strani, je, da se podpire sprejetje osnutka sklepa Odbora za trgovino, priloženega k temu sklepu.

            Člen 2
            Ta sklep začne veljati na dan sprejetja.

            V Bruslju, 15. julija 2019

                  Za Svet

                  Predsednik

               J. LEPPÄ

            (1)  UL L 127, 14.5.2011, str. 6.

            (2)  Sklep Sveta (EU) 2015/2169 z dne 1. oktobra 2015 o sklenitvi Sporazuma o prosti trgovini med Evropsko unijo in njenimi državami članicami na eni strani ter Republiko Korejo na drugi strani (UL L 307, 25.11.2015, str. 2).

            (3)  Obvestilo o začasni uporabi Sporazuma o prosti trgovini med Evropsko unijo in njenimi državami članicami na eni strani ter Republiko Korejo na drugi strani (UL L 168, 28.6.2011, str. 1).

            OSNUTEK
            SKLEP št. 3 ODBORA ZA TRGOVINO KOREJA-EU
            z dne xx. aprila 2019
            o spremembi dodatkov 2-C-2 in 2-C-3 k Prilogi 2-C k Sporazumu o prosti trgovini Koreja-EU
            ODBOR ZA TRGOVINO JE –
            ob upoštevanju Sporazuma o prosti trgovini med Evropsko unijo (EU) in njenimi državami članicami na eni strani ter Republiko Korejo (Koreja) na drugi strani (v nadaljnjem besedilu: Sporazum oziroma pogodbenici) in zlasti člena 15.1.4(c) in člena 15.5.2 Sporazuma ter člena 3(d) Priloge 2-C k Sporazumu,
            ob upoštevanju naslednjega:

                        (1)

                        Odbor za trgovino, ki ga ustanovita pogodbenici, lahko v skladu s členom 15.1.4(c) Sporazuma obravnava spremembe k Sporazumu ali spremeni določbe Sporazuma v primerih, ki so jasno določeni v Sporazumu.

                        (2)

                        Člen 15.5.2 Sporazuma določa, da lahko pogodbenici sprejmeta odločitev Odbora za trgovino o spremembi prilog, dodatkov, protokolov in opomb k Sporazumu, za katero veljajo njune zakonske zahteve in postopki.

                        (3)

                        Člen 3(d) Priloge 2-C k Sporazumu pooblašča pogodbenici, da najmanj vsaka tri leta od začetka veljavnosti Sporazuma pregledata dodatka 2-C-2 in 2-C-3 k Prilogi 2-C za pospešitev priznavanja izdelkov, kot je določeno v pododstavku (a) istega člena, ob upoštevanju morebitnih sprememb zakonodaje na mednarodni ravni ali na ravni pogodbenic. Določa tudi, da o vseh spremembah dodatkov 2-C-2 in 2-C-3 odloča Odbor za trgovino.

                        (4)

                        Koreja in EU sta spremenili tehnične predpise, da bi ohranili enako raven dostopa do trga, kot je zajeta v členu 1.2 Priloge 2-C k Sporazumu. Poleg tega bi se moralo sklicevanje na „pravilnik UNECE“ v dodatkih 2-C-2 in 2-C-3 zdaj razumeti kot sklicevanje na „pravilnik ZN“ v skladu s Sporazumom o sprejetju harmoniziranih tehničnih pravilnikov Združenih narodov za kolesna vozila, opremo in dele, ki se lahko vgradijo v kolesna vozila in/ali uporabijo na njih, in o pogojih za vzajemno priznavanje homologacij, podeljenih na podlagi teh pravilnikov Združenih narodov (revizija 3) (1) z dne 20. oktobra 2017.

                        (5)

                        Razpredelnica 1 Dodatka 2-C-2 je bila spremenjena na naslednji način:

                                    (a)

                                    Ker je uporaba pravilnikov ZN v EU obvezna, je bila zaradi poenostavitve sprejeta odločitev, da se črtajo sklici na uredbe (npr. uredba o splošni varnosti vozil) in direktive EU v stolpcu „Ustrezni tehnični predpis EU“, zato je ta stolpec ostal prazen.

                                    (b)

                                    Kadar pa ni veljavnih pravilnikov ZN ali je področje uporabe pravilnikov ZN neustrezno, na primer pri predmetu „Dovoljena raven hrupa“, uredbe ali direktive EU nadomeščajo ali dopolnjujejo pravilnike ZN. Zato je bil v stolpec „Ustrezni tehnični predpis EU“ vnesen sklic „če obstaja“.

                                    (c)

                                    Kar zadeva predmeta „Dovoljena raven hrupa“ in „Nadomestni glušnik“, je bila Uredba (EU) št. 540/2014 dodana v stolpec Ustrezni tehnični predpis EU, ker razveljavlja Direktivo 70/157/EGS in se uporablja postopoma.

                                    (d)

                                    Predmet „Emisije“ je bil nadomeščen s predmetom „Emisije lahkih vozil“, ker se zahteva iz Pravilnika ZN št. 83 uporablja samo za kategoriji vozil M1 in N1. Poleg tega je bil sklic „Direktiva 70/220/EGS“ črtan, ker je bila ta direktiva razveljavljena in nadomeščena z „uredbami (ES) št. 715/2007, (ES) št. 692/2008, (EU) št. 459/2012, (EU) 2016/427, (EU) 2016/646, (EU) 2017/1151, (EU) 2017/1154 in Uredbo (EU) 2018/1832“, ki so bile dodane v stolpec Ustrezni tehnični predpis EU.

                                    (e)

                                    Kar zadeva predmet „Nadomestni katalizatorji“, je bil sklic „Direktiva 70/220/EGS“ črtan, ker je bila ta direktiva razveljavljena in nadomeščena z „uredbama (ES) št. 715/2007 in (ES) št. 692/2008“, ki sta bili dodani v stolpec Ustrezni tehnični predpis EU.

                                    (f)

                                    Kar zadeva tiste predmete, katerih ime se je spremenilo, kot na primer predmeta „Zaviranje“ in „Zaviranje“, ki sta bila nadomeščena z „Zaviranje – težka vozila“ oziroma „Zaviranje – lahka vozila“, so bile te spremembe storjene zaradi jasnosti.

                                    (g)

                                    Kar zadeva predmet „Dimljenje dizelskih motorjev“, je bila črtana „Direktiva 72/306/EGS“, ker je bila nadomeščena z „Uredbo (ES) št. 692/2008“, ki je bila dodana v razpredelnico 1 v stolpec Ustrezni tehnični predpis EU.

                                    (h)

                                    Kar zadeva predmet „Emisije CO2 – poraba goriva“, je bila „Direktiva 80/1268/EGS“ nadomeščena z „Uredbo (ES) št. 692/2008“, ki je bila dodana v razpredelnico 1 v stolpec Ustrezni tehnični predpis EU, predmet pa se zdaj glasi „Emisije CO2 – poraba goriva osebnih vozil z največ osmimi sedeži poleg vozniškega sedeža“, da se v celoti upošteva področje uporabe navedene uredbe.

                                    (i)

                                    Kar zadeva predmet „Moč motorja“, je bila črtana „Direktiva 80/1269/EGS“, ker je bila nadomeščena z „uredbama (ES) št. 692/2008 in (EU) št. 582/2011“, ki sta bili dodani v razpredelnico 1 v stolpec Ustrezni tehnični predpis EU.

                                    (j)

                                    Kar zadeva predmet „Emisije – težka tovorna vozila“, je bila „Direktiva 2005/55/ES“ nadomeščena z „Uredbo (ES) št. 595/2009, Uredbo (EU) št. 582/2011 in Uredbo (EU) 2016/1718“, ki so bile dodane v razpredelnico 1 v stolpec Ustrezni tehnični predpis EU. Ta predmet je bil tudi preimenovan v „Emisije – težka vozila“, ker se pravilnik ZN št. 49 uporablja za težka vozila (tj. vozila, katerih referenčna masa presega 2 610 kg).

                        (6)

                        Razpredelnica 2 Dodatka 2-C-2 ostaja nespremenjena.

                        (7)

                        Razpredelnica 1 Dodatka 2-C-3 je bila spremenjena na naslednji način:

                                    (a)

                                    Kar zadeva predmet „Zaščita potnikov pri trkih“, „Čelni“, je sklic „KMVSS, člen 102, odstavka 1 in 3“ zaradi revizije KMVSS v stolpcu „Ustrezni tehnični predpisi Koreje“ nadomestil sklic „KMVSS, člen 102“.

                                    (b)

                                    Kar zadeva predmet „Zaščita potnikov pri trkih“, „Bočni“, je sklic „KMVSS, člen 102, odstavek 1“ zaradi revizije KMVSS v stolpcu „Ustrezni tehnični predpisi Koreje“ nadomestil sklic „KMVSS, člen 102“.

                                    (c)

                                    Nadomeščena je bila celotna vrstica, ki se nanaša na predmet „Naprava za vleko“. Tako je bil predmet „Naprava za vleko“ nadomeščen s predmetom „Naprave za vleko“, kar je uradni pojem iz Uredbe (EU) št. 1005/2010. Poleg tega so bile zahteve za „Naprave za vleko“ s „77/389/EGS“ spremenjene na „Uredba (EU) št. 1005/2010“. Sklic „KMVSS, člen 20, točke 1, 2 in 4“ v stolpcu Ustrezni tehnični predpisi Koreje pa je bil nadomeščen s „KMVSS, člen 20, odstavek 1“.

                                    (d)

                                    Kar zadeva predmet „Svetlobne in signalne naprave“, so bile za predmete „Žaromet“, „Žaromet za meglo“, „Rezervna svetilka“, „Pozicijska svetilka“, „Svetilka zadnje registrske tablice“, „Zadnja luč“, „Zavorna svetilka“, „Zavorna svetilka, nameščena visoko na sredini vozila“, „Signalna naprava za zavijanje“, „Pomožna signalna naprava za zavijanje“ in „Zadnja svetilka za meglo“ v stolpcu Ustrezni tehnični predpisi Koreje zaradi revizije KMVSS črtane točke 1 do 10 člena 106 KMVSS.

                                    (e)

                                    Kar zadeva predmet „Svetlobne in signalne naprave“„Vgradnja“, je bil v stolpcu Ustrezni tehnični predpisi Koreje sklic na „KMVSS, členi 38, 39, 40, 41, 42, 43, 44, 45 in 47“ nadomeščen s sklicem „KMVSS, členi 38, 38-2, 38-3, 38-4, 38-5, 39, 40, 41, 42, 43, 44, 44-2, 45, 45-2, 47 in 49“. To je posledica revizije KMVSS.

                                    (f)

                                    V razpredelnico so bili zaradi revizije KMVSS in, da bi se upoštevale posodobljene zahteve za vgradnjo za predmet „Svetlobne in signalne naprave“, dodani predmeti „Svetlobne in signalne naprave“, „Svetilka za dnevno vožnjo“ in „Svetilka za zavijanje“.

                                    (g)

                                    Kar zadeva predmet „Svetlobne in signalne naprave“, „Zavorna svetilka, nameščena visoko na sredini vozila“, ni bil črtan samo sklic KMVSS, člen 106, točka 8, temveč je bil črtan tudi odstavek 3 člena 43 KMVSS, ker je bil sklic v stolpcu Ustrezni tehnični predpisi Koreje nadomeščen s sklicem „KMVSS, člen 43, odstavek 2“.

                                    (h)

                                    Kar zadeva predmet „Svetlobne in signalne naprave“, je bil v razpredelnico zaradi revizije KMVSS in, da bi se upoštevale posodobljene zahteve za vgradnjo za predmet „Svetlobne in signalne naprave“, dodan predmet „Bočna svetilka“.

                                    (i)

                                    Kar zadeva predmet „Svetlobne in signalne naprave“, „Odsevne naprave“, je v stolpcu Ustrezni tehnični predpisi Koreje sklic „KMVSS, člen 49“ nadomestil prejšnji sklic„KMVSS, člen 49, odstavka 1 in 2, člen 107“. To je posledica revizije KMVSS.

                                    (j)

                                    Kar zadeva predmet „Moč motorja“, je v stolpcu Ustrezni tehnični predpisi Koreje sklic „KMVSS, člen 111“ nadomestil prejšnji sklic „KMVSS, člen 11, odstavek 1, točka 2, in člen 111“. To je posledica revizije KMVSS.

                                    (k)

                                    Kar zadeva predmet „Naprave za zagotavljanje vidljivosti“, sta bila sklica v stolpcu „Zahteve“ na „78/318/EGS“ in „78/317/EGS“, črtana, ker sta bili ti direktivi razveljavljeni in nadomeščeni z „Uredbo (EU) št. 1008/2010“ ali „Uredbo (EU) št. 672/2010“. Ustrezni tehnični predpisi Koreje ostajajo nespremenjeni.

                                    (l)

                                    Kar zadeva predmet „Pritrdišča varnostnih pasov“, je v stolpcu Ustrezni tehnični predpisi Koreje sklic „KMVSS, člen 27, odstavki 1, 2, 3 in 4, in člen 103“ nadomestil prejšnji sklic „KMVSS, člen 27, odstavki 1, 2, 3, 4 in 5, in člen 103, odstavki 1, 2 in 3“. To je posledica revizije KMVSS.

                                    (m)

                                    Kar zadeva predmet „Emisije in hrup (razen hrupa iz trikolesa ali štirikolesa) za motorna kolesa“, so bili sklici v stolpcu „Zahteve“, med drugim „Direktive 2002/51/ES, 2003/77/ES in 97/24/ES, poglavji 5 in 9“, črtani, ker so bile te direktive razveljavljene in nadomeščene med drugim z „uredbi (EU) št. 168/2013 in (EU) št. 134/2014“. Ustrezni tehnični predpisi Koreje ostajajo nespremenjeni.

                                    (n)

                                    Kar zadeva predmet „Emisije dizelskih motorjev (vključno z OBD)“„Vozila pod 3,5 t“, sta bila v stolpcu „Zahteve“ dodana naslednja sklica: „Uredba (ES) št. 715/2007“ in „Uredba (EU) št. 459/2012“, saj sta to uredbi, ki se uporabljata in ustrezata KMVSS. Ustrezni tehnični predpisi Koreje ostajajo nespremenjeni.

                                    (o)

                                    Kar zadeva predmet „Emisije dizelskih motorjev (vključno z OBD)“„Vozila nad 3,5 t“, je bil sklic v stolpcu „Zahteve“, med drugim „Uredba (ES) št. 692/2008“, črtan in nadomeščen, med drugim z „Uredbi (ES) št. 595/2009 in (EU) št. 582/2011“, ker „Uredba (ES) št. 692/2008“ ne obravnava težkih vozil. Ustrezni tehnični predpisi Koreje ostajajo nespremenjeni.

                                    (p)

                                    Kar zadeva „Pnevmatike“, je v stolpcu Ustrezni tehnični predpisi Koreje sklic „Zakon o nadzoru nad varnostjo električnih aparatov in potrošniških proizvodov („Electrical Appliances and Consumer Products Safety Control Act“), členi 15, 18 in 19; izvedbena pravila Zakona o nadzoru nad varnostjo električnih aparatov in potrošniških proizvodov, člen 3, odstavek 4, člen 26; KMVSS, člen 12, odstavek 1“ nadomestil prejšnji sklic „Zakon o upravljanju kakovosti na področju varnosti industrijskih proizvodov in nadzora nad njimi (Quality Management Safety and Control of Industrial Products Act, QMSCIPA) (členi 19, 20, 21), izvedbena pravila QMSCIPA, člen 2, odstavek 2, in člen 19.“ To je posledica dejstva, da je bil Zakon o upravljanju kakovosti na področju varnosti industrijskih proizvodov in nadzora nad njimi (QMSCIPA) nadomeščen z „Zakonom o nadzoru nad varnostjo električnih aparatov in potrošniških proizvodov“.

                        (8)

                        Razpredelnica 2 Dodatka 2-C-3 ostaja nespremenjena.

                        (9)

                        V skladu s členom 12.2 iz Priloge k Sklepu št. 1 Odbora za trgovino Koreja-EU z dne 23. decembra 2011 o sprejetju poslovnika Odbora za trgovino lahko v obdobju med posameznimi zasedanji Odbor za trgovino sprejema sklepe s pisnim postopkom, če s tem soglašata obe pogodbenici. Pisni postopek pomeni izmenjavo not med predsednikoma Odbora za trgovino –

                  SPREJEL NASLEDNJI SKLEP:

               Člen 1
               Razpredelnica 1 Dodatka 2-C-2 k Prilogi 2-C k Sporazumu se nadomesti z Razpredelnico 1 Priloge 1 k temu sklepu.

               Člen 2
               Razpredelnica 1 Dodatka 2-C-3 k Prilogi 2-C k Sporazumu se nadomesti z Razpredelnico 1 Priloge 2 k temu sklepu.

               Člen 3
               Ta sklep začne veljati prvi dan meseca, ki sledi datumu, na katerega si pogodbenici po diplomatski poti izmenjata pisna obvestila, ki potrjujejo, da sta izpolnili svoje veljavne pravne zahteve in postopke, potrebne za začetek veljavnosti tega sklepa.

               V …

                     Za Odbor za trgovino

                  YOO Myung-hee

                     Minister za trgovino

                     Ministrstvo za trgovino, industrijo in energetiko Republike Koreje

                  Cecilia MALMSTRÖM

                     Članica Evropske komisije, pristojna za trgovino

               (1)  E/ECE/TRANS/505/Rev.3.

               PRILOGA 1

                  Dodatek 2-C-2

                  Razpredelnica 1

                  Seznam iz člena 3(a)(i) Priloge 2-C

                           Predmet

                           Zahteve

                           Ustrezni tehnični predpis EU (če obstaja) (1)

                           Dovoljena raven hrupa

                           Pravilnik ZN (2) št. 51

                           Direktiva 70/157/EGS, Uredba (EU) št. 540/2014

                           Nadomestni sistemi za dušenje zvoka

                           Pravilnik ZN št. 59

                           Direktiva 70/157/EGS, Uredba (EU) št. 540/2014

                           Emisije lahkih vozil

                           Pravilnik ZN št. 83

                           Uredbe (ES) št. 715/2007, (ES) št. 692/2008, (EU) št. 459/2012, (EU) 2016/427, (EU) 2016/646, (EU) 2017/1151, (EU) 2017/1154, (EU) 2018/1832

                           Nadomestni katalizatorji

                           Pravilnik ZN št. 103

                           Uredbi (ES) št. 715/2007 in (ES) št. 692/2008

                           Posode za gorivo

                           Pravilnik ZN št. 34

                           Posode za utekočinjeni naftni plin

                           Pravilnik ZN št. 67

                           Posode za stisnjeni zemeljski plin

                           Pravilnik ZN št. 110

                           Naprave za zaščito pred podletom od zadaj

                           Pravilnik ZN št. 58

                           Krmilje

                           Pravilnik ZN št. 79

                           Ključavnice in tečaji vrat

                           Pravilnik ZN št. 11

                           Zvočno opozorilo

                           Pravilnik ZN št. 28

                           Naprave za posredno gledanje

                           Pravilnik ZN št. 46

                           Zaviranje – težka vozila

                           Pravilnik ZN št. 13

                           Zaviranje – lahka vozila

                           Pravilnik ZN št. 13H

                           Zavorne obloge

                           Pravilnik ZN št. 90

                           Radijske motnje (elektromagnetna združljivost)

                           Pravilnik ZN št. 10

                           Dimljenje dizelskih motorjev

                           Pravilnik ZN št. 24

                           Uredba (ES) št. 692/2008

                           Notranja oprema

                           Pravilnik ZN št. 21

                           Zaščita pred nedovoljeno uporabo

                           Pravilnik ZN št. 18

                           Zaščita pred nedovoljeno uporabo in naprava za imobilizacijo

                           Pravilnik ZN št. 116

                           Alarmni sistemi v vozilu

                           Pravilnik ZN št. 97
                           Pravilnik ZN št. 116

                           Zaščita voznika pred volanom pri trčenju

                           Pravilnik ZN št. 12

                           Trdnost sedežev

                           Pravilnik ZN št. 17

                           Trdnost sedežev (avtobusi)

                           Pravilnik ZN št. 80

                           Zunanji štrleči deli

                           Pravilnik ZN št. 26

                           Merilnik hitrosti

                           Pravilnik ZN št. 39

                           Pritrdišča varnostnih pasov

                           Pravilnik ZN št. 14

                           Vgradnja svetlobnih in svetlobno-signalnih naprav

                           Pravilnik ZN št. 48

                           Odsevniki

                           Pravilnik ZN št. 3

                           Gabaritne/prednje pozicijske/zadnje pozicijske/zavorne svetilke

                           Pravilnik ZN št. 7

                           Svetilke za dnevno vožnjo

                           Pravilnik ZN št. 87

                           Bočne svetilke

                           Pravilnik ZN št. 91

                           Smerne svetilke

                           Pravilnik ZN št. 6

                           Osvetlitev zadnje registrske tablice

                           Pravilnik ZN št. 4

                           Žarometi (R2 in HS1)

                           Pravilnik ZN št. 1

                           Žarometi (zaprte reflektorske žarnice z naparjenim zrcalom)

                           Pravilnik ZN št. 5

                           Žarometi (H1, H2, H3, HB3, HB4, H7, in/ali H8, H9, HIR1, HIR2 in/ali H11)

                           Pravilnik ZN št. 8

                           Žarometi (H4)

                           Pravilnik ZN št. 20

                           Žarometi (halogenske zaprte reflektorske žarnice z naparjenim zrcalom)

                           Pravilnik ZN št. 31

                           Žarnice z žarilno nitko za uporabo v homologiranih svetilkah

                           Pravilnik ZN št. 37

                           Žarometi s svetlobnimi viri, ki delujejo na principu električnega praznjenja v plinu

                           Pravilnik ZN št. 98

                           Svetlobni viri, ki delujejo na principu električnega praznjenja v plinu, za uporabo v homologiranih svetilkah

                           Pravilnik ZN št. 99

                           Žarometi (asimetrični kratki svetlobni pramen)

                           Pravilnik ZN št. 112

                           Nastavljivi sistemi sprednje osvetlitve

                           Pravilnik ZN št. 123

                           Žarometi za meglo

                           Pravilnik ZN št. 19

                           Zadnje svetilke za meglo

                           Pravilnik ZN št. 38

                           Žarometi za vzvratno vožnjo

                           Pravilnik ZN št. 23

                           Parkirne svetilke

                           Pravilnik ZN št. 77

                           Varnostni pasovi in sistemi za zadrževanje

                           Pravilnik ZN št. 16

                           Zadrževalni sistemi za otroke

                           Pravilnik ZN št. 44

                           Prednje vidno polje

                           Pravilnik ZN št. 125

                           Oznaka upravljalnih elementov (ročic, vzvodov, stikal), kontrolnih svetilk in kazalnih instrumentov

                           Pravilnik ZN št. 121

                           Grelni sistemi

                           Pravilnik ZN št. 122

                           Nasloni za glavo (v kombinaciji s sedeži)

                           Pravilnik ZN št. 17

                           Nasloni za glavo

                           Pravilnik ZN št. 25

                           Emisije CO2 – poraba goriva osebnih vozil z največ osmimi sedeži poleg vozniškega sedeža

                           Pravilnik ZN št. 101

                           Uredba (ES) št. 692/2008

                           Moč motorja

                           Pravilnik ZN št. 85

                           Uredbi (ES) št. 692/2008 in (EU) št. 582/2011

                           Emisije – težka vozila

                           Pravilnik ZN št. 49

                           Uredbe (ES) št. 595/2009, (EU) št. 582/2011, (EU) 2016/1718

                           Bočna zaščita

                           Pravilnik ZN št. 73

                           Varnostna stekla

                           Pravilnik ZN št. 43

                           Pnevmatike, motorna vozila in priklopniki

                           Pravilnik ZN št. 30

                           Pnevmatike, gospodarska vozila in priklopniki

                           Pravilnik ZN št. 54

                           Zasilna rezervna kolesa/pnevmatike

                           Pravilnik ZN št. 64

                           Hrup pnevmatik pri kotaljenju

                           Pravilnik ZN št. 117

                           Naprave za omejevanje hitrosti

                           Pravilnik ZN št. 89

                           Naprave za spenjanje vozil

                           Pravilnik ZN št. 55

                           Naprava za kratko spenjanje

                           Pravilnik ZN št. 102

                           Vnetljivost materialov

                           Pravilnik ZN št. 118

                           Avtobusi

                           Pravilnik ZN št. 107

                           Trdnost nadgradnje (avtobusi)

                           Pravilnik ZN št. 66

                           Čelni trk

                           Pravilnik ZN št. 94

                           Bočni trk

                           Pravilnik ZN št. 95

                           Vozila, namenjena za prevoz nevarnega blaga

                           Pravilnik ZN št. 105

                           Zaščita pred podletom od spredaj

                           Pravilnik ZN št. 93

                  (1)  Prazno polje v tretjem stolpcu (Ustrezni tehnični predpis EU) pomeni, da zadeven predpis ustreza pravilniku ZN v drugem stolpcu (Zahteve).

                  (2)  Krajšava „pravilnik ZN“ je bila prej „pravilnik UNECE“.

               PRILOGA 2

                  Dodatek 2-C-3

                  Razpredelnica 1

                  Seznam iz člena 3(a)(ii) Priloge 2-C

                           Predmet

                           Zahteve

                           Ustrezni tehnični predpisi Koreje

                           Zaščita potnikov pri trkih

                           Čelni

                           Pravilnik ZN št. 94

                           KMVSS (1), člen 102, odstavka 1 in 3

                           Bočni

                           Pravilnik ZN št. 95

                           KMVSS, člen 102, odstavek 1

                           Zdrs naprave za upravljanje krmilja nazaj

                           Pravilnik ZN št. 12

                           KMVSS, člen 89, odstavek 1, točka 2

                           Zaščita voznika pred krmilnim mehanizmom v primeru trčenja

                           Pravilnik ZN št. 12

                           KMVSS, člen 89, odstavek 1, točka 1

                           Sedeži

                           Pravilnik ZN št. 17

                           KMVSS, člen 97

                           Nasloni za glavo

                           Pravilnik ZN št. 17,
                           Pravilnik ZN št. 25,
                           STP 7

                           KMVSS, člena 26, 99

                           Ključavnice in tečaji

                           Pravilnik ZN št. 11,
                           STP 1

                           KMVSS, člen 104, odstavek 2

                           Armaturna plošča pri trčenju

                           Pravilnik ZN št. 21

                           KMVSS, člen 88

                           Naslon sedeža pri trčenju

                           Pravilnik ZN št. 21

                           KMVSS, člen 98

                           Nasloni za roke pri trčenju

                           Pravilnik ZN št. 21

                           KMVSS, člen 100

                           Senčnik pri trčenju

                           Pravilnik ZN št. 21

                           KMVSS, člen 101

                           Notranje vzvratno ogledalo pri trčenju

                           Pravilnik ZN št. 46

                           KMVSS, člen 108

                           Naprave za vleko

                           Uredba (EU) št. 1005/2010

                           KMVSS, člen 20, odstavek 1

                           Zaščita pred podletom od zadaj

                           Pravilnik ZN št. 58

                           KMVSS, člen 19, odstavek 4, in člen 96

                           Svetlobne in signalne naprave

                           Vgradnja

                           Pravilnik ZN št. 48

                           KMVSS, členi 38, 38-2, 38-3, 38-4, 38-5, 39, 40, 41, 42, 43, 44, 44-2, 45, 45-2, 47 in 49

                           Žaromet

                           Pravilniki ZN št. 1, 2, 5, 8, 20, 31, 37,
                           Pravilniki ZN št. 98, 99, 112, 113, 123

                           KMVSS, člen 38 in člen 48, odstavek 3

                           Žaromet za meglo

                           Pravilnik ZN št. 19

                           KMVSS, člen 38-2, odstavek 1

                           Svetilka za dnevno vožnjo

                           Pravilnik ZN št. 87

                           KMVSS, člen 38-4

                           Svetilka za zavijanje

                           Pravilnik ZN št. 119

                           KMVSS, člen 38-5

                           Rezervna svetilka

                           Pravilnik ZN št. 23

                           KMVSS, člen 39

                           Pozicijska svetilka

                           Pravilnik ZN št. 7

                           KMVSS, člen 40

                           Svetilka zadnje registrske tablice

                           Pravilnik ZN št. 4

                           KMVSS, člen 41

                           Zadnja luč

                           Pravilnik ZN št. 7

                           KMVSS, člen 42

                           Zavorna svetilka

                           Pravilnik ZN št. 7

                           KMVSS, člen 43, odstavek 1

                           Zavorna svetilka, nameščena visoko na sredini vozila

                           Pravilnik ZN št. 7

                           KMVSS, člen 43, odstavek 2

                           Signalna naprava za zavijanje

                           Pravilnik ZN št. 6

                           KMVSS, člen 44

                           Pomožna signalna naprava za zavijanje

                           Pravilnik ZN št. 7

                           KMVSS, člen 44

                           Bočna svetilka

                           Pravilnik ZN št. 91

                           KMVSS, člen 44-2

                           Zadnja svetilka za meglo

                           Pravilnik ZN št. 38

                           KMVSS, člen 38-2, odstavek 2

                           Odsevne naprave

                           Pravilnik ZN št. 70,
                           Pravilnik ZN št. 3

                           KMVSS, člen 49

                           Vidljivost

                           Pravilnik ZN št. 46

                           KMVSS, člena 50 in 94

                           Moč motorja

                           Pravilnik ZN št. 85

                           KMVSS, člen 111

                           Naprave za zagotavljanje vidljivosti

                           Sistem za brisanje vetrobranskega stekla

                           Uredba (EU) št. 1008/2010

                           KMVSS, člen 51, odstavek 2, člen 109, točka 1

                           Sistem za odleditev

                           Uredba (EU) št. 672/2010

                           KMVSS, člen 109, točka 2

                           Sistem za sušenje

                           Uredba (EU) št. 672/2010

                           KMVSS, člen 109, točka 3

                           Sistem za pranje vetrobranskega stekla

                           Uredba (EU) št. 1008/2010

                           KMVSS, člen 109, točka 4

                           Zavore v osebnih avtomobilih

                           Pravilnik ZN št. 13H

                           KMVSS, člen 15 in člen 90, točka 1

                           Zavorni sistem, razen v osebnih avtomobilih in priklopnikih

                           Pravilnik ZN št. 13

                           KMVSS, člen 15 in člen 90, točka 2

                           Zavorni sistem v priklopnikih

                           Pravilnik ZN št. 13

                           KMVSS, člen 15 in člen 90, točka 3

                           Sistem proti blokiranju koles, razen priklopnikov

                           Pravilnik ZN št. 13

                           KMVSS, člen 15 in člen 90, točka 4

                           Sistem proti blokiranju koles pri priklopnikih

                           Pravilnik ZN št. 13

                           KMVSS, člen 15 in člen 90, točka 5

                           Krmilje

                           Pravilnik ZN št. 79

                           KMVSS, člen 14 in člen 89, odstavek 2

                           Omejevalnik hitrosti

                           Pravilnik ZN št. 89

                           KMVSS, člen 110-2

                           Merilnik hitrosti

                           Pravilnik ZN št. 39

                           KMVSS, člen 110

                           Elektromagnetna združljivost

                           Pravilnik ZN št. 10

                           KMVSS, člen 111-2

                           Uhajanje goriva pri trku

                           Pravilnik ZN št. 34,
                           Pravilnik ZN št. 94,
                           Pravilnik ZN št. 95

                           KMVSS, člen 91

                           Udarec v odbijač

                           Pravilnik ZN št. 42

                           KMVSS, člen 93

                           Pritrdišča varnostnih pasov

                           Pravilnik ZN št. 14,
                           Pravilnik ZN št. 16

                           KMVSS, člen 27, odstavki 1, 2, 3, 4; člen 103

                           Pritrdišča otroškega sedeža

                           Pravilnik ZN št. 14

                           KMVSS, člen 27-2 in člen 103-2

                           Hrup zvočnih signalnih naprav, hrup mirujočega vozila in hrup pri prevozu za vozila (s štirimi kolesi)

                           Pravilnik ZN št. 28,
                           Pravilnik ZN št. 51

                           KMVSS, člena 35 in 53, NVCA, člen 30, in odredba MOE (2), člen 29

                           Emisije in hrup (razen hrupa pri prevozu trikolesa ali štirikolesa) za motorna kolesa

                           Pravilnik ZN št. 40
                           Pravilnik ZN št. 41
                           Pravilnik ZN št. 47
                           Uredbi (EU) št. 168/2013 in (EU) št. 134/2014

                           CACA (3), člen 46, in odredba MOE, člen 62, NVCA, člen 30, in odredba MOE, člen 29

                           Emisije dizelskih motorjev
                           (vključno z OBD)

                           Vozila pod 3,5 t

                           Pravilnik ZN št. 83,
                           Pravilnik ZN št. 24
                           Uredbe (ES) št. 715/2007, (ES) št. 692/2008, (EU) št. 459/2012

                           CACA, člen 46, in odredba MOE, člen 62

                           Vozila nad 3,5 t

                           Pravilnik ZN št. 49
                           Uredbi (ES) št. 595/2009 in (EU) št. 582/2011

                           Pnevmatike

                           Pravilniki ZN št. 30, 54, 75, 106, 117, 108, 109

                           Zakon o nadzoru nad varnostjo električnih aparatov in potrošniških proizvodov („Electrical Appliances and Consumer Products Safety Control Act Articles“), členi 15, 18 in 19;
                           izvedbena pravila Zakona o nadzoru nad varnostjo električnih aparatov in potrošniških proizvodov, člen 3, odstavek 4, člen 26;
                           KMVSS, člen 12, odstavek 1.

                  (1)  Prej kratica za „Korea Motor Vehicle Safety Standards“ (Korejski varnostni standardi za motorna vozila), od 1. julija 2014 pa so se preimenovali v „Rules on the Performances and Standards of Korean Motor Vehicles and Parts“ (Pravila o zmogljivostih in standardih korejskih motornih vozil in rezervnih delov).

                  (2)  Korejsko ministrstvo za okolje.

                  (3)  Korejski zakon o ohranjanju čistega zraka („Clean Air Conservation Act“).


title: Sklep Sveta (EU) 2019/1261 z dne 15. julija 2019 o stališču, ki se v imenu Evropske unije zastopa v Skupnem odboru, ustanovljenem z Okvirnim sporazumom o partnerstvu in sodelovanju med Evropsko unijo in njenimi državami članicami na eni strani ter Republiko Filipini na drugi strani, glede sprejetja sklepov o poslovniku Skupnega odbora ter o mandatu posebnih pododborov

text:
                  25.7.2019

                  SL

                  Uradni list Evropske unije

                  L 197/49

         SKLEP SVETA (EU) 2019/1261
         z dne 15. julija 2019
         o stališču, ki se v imenu Evropske unije zastopa v Skupnem odboru, ustanovljenem z Okvirnim sporazumom o partnerstvu in sodelovanju med Evropsko unijo in njenimi državami članicami na eni strani ter Republiko Filipini na drugi strani, glede sprejetja sklepov o poslovniku Skupnega odbora ter o mandatu posebnih pododborov
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti členov 207 ter 209 v povezavi s členom 218(9) Pogodbe,
         ob upoštevanju predloga Evropske komisije,
         ob upoštevanju naslednjega:

                     (1)

                     Okvirni sporazum o partnerstvu in sodelovanju med Evropsko unijo in njenimi državami članicami na eni strani ter Republiko Filipini na drugi strani (1) (v nadaljnjem besedilu: Sporazum) je začel veljati 1. marca 2018.

                     (2)

                     S členom 48(1) Sporazuma se ustanovi Skupni odbor za zagotavljanje ustreznega delovanja in izvajanja Sporazuma (v nadaljnjem besedilu: Skupni odbor).

                     (3)

                     Člen 48(5) Sporazuma določa, da Skupni odbor sprejme svoj poslovnik, člen 48(3) pa določa, da lahko ustanovi posebne pododbore.

                     (4)

                     Da se zagotovi učinkovito izvajanje Sporazuma, bi bilo treba poslovnik Skupnega odbora sprejeti čim prej.

                     (5)

                     Primerno je, da se določi stališče, ki se v imenu Unije zastopa v Skupnem odboru.

                     (6)

                     Stališče Unije v Skupnem odboru bi zato moralo biti, da se podpre sprejetje priloženih osnutkov sklepov Skupnega odbora –

               SPREJEL NASLEDNJI SKLEP:

            Člen 1
            Stališče, ki se v imenu Unije zastopa na prvem sestanku Skupnega odbora, je, da se podpre sprejetje osnutkov sklepov Skupnega odbora, priloženih temu sklepu.

            Člen 2
            Ta sklep začne veljati na dan sprejetja.

            V Bruslju, 15. julija 2019

                  Za Svet

                  Predsednica

               F. MOGHERINI

            (1)  UL L 343, 22.12.2017, str. 3.

            OSNUTEK
            SKLEP št. 1/… SKUPNEGA ODBORA, USTANOVLJENEGA Z OKVIRNIM SPORAZUMOM O PARTNERSTVU IN SODELOVANJU EU-FILIPINI
            z dne …
            o sprejetju svojega poslovnika
            SKUPNI ODBOR JE –
            ob upoštevanju Okvirnega sporazuma o partnerstvu in sodelovanju med Evropsko unijo in njenimi državami članicami na eni strani ter Republiko Filipini na drugi strani (1) (v nadaljnjem besedilu: Sporazum) in zlasti člena 48 Sporazuma,
            ob upoštevanju naslednjega:

                        (1)

                        Sporazum je začel veljati 1. marca 2018.

                        (2)

                        Zato bi bilo treba sprejeti poslovnik Skupnega odbora –

                  SPREJEL NASLEDNJI SKLEP:

               Edini člen

                  1.   Sprejme se poslovnik Skupnega odbora, kot je določen v Prilogi.

                  2.   Ta sklep začne veljati na dan sprejetja.

               V …, dne …

                     Za Skupni odbor

                     Predsednik

               (1)  UL L 343, 22.12.2017, str. 3.

               PRILOGA

                  Poslovnik Skupnega odbora

                  Člen 1
                  Naloge in sestava

                     1.   Skupni odbor izvaja naloge iz člena 48 Okvirnega sporazuma o partnerstvu in sodelovanju med Evropsko unijo in njenimi državami članicami na eni strani ter Republiko Filipini na drugi strani (v nadaljnjem besedilu: Sporazum), ki sta v nadaljnjem besedilu skupno imenovani „pogodbenici“ in posamično „pogodbenica“.

                     2.   Skupni odbor sestavljajo predstavniki obeh strani na ravni visokih uradnikov.

                  Člen 2
                  Sestanki

                     1.   Skupni odbor se običajno sestane vsaki dve leti. Sestanke Skupnega odbora skliče predsednik. Sestanki so organizirani izmenično v Manili in Bruslju na dan, ki se določi sporazumno. Izredni sestanki Skupnega odbora se lahko skličejo na zahtevo katere koli pogodbenice, če se pogodbenici tako dogovorita.

                     2.   Če se pogodbenici tako dogovorita, lahko sestanki Skupnega odbora izjemoma potekajo v obliki video- ali telekonference.

                     3.   Sestanki Skupnega odbora potekajo izključno med predstavniki pogodbenic in so zaupni, razen če se pogodbenici ne dogovorita drugače.

                  Člen 3
                  Predsednik
                  Pogodbenica, ki je gostiteljica prvega sestanka Skupnega odbora, Skupnemu odboru predseduje od datuma navedenega sestanka do 31. decembra istega leta. Skupni odbor od takrat izmenično predseduje po dve leti.

                  Člen 4
                  Udeleženci

                     1.   Člane delegacije vsake pogodbenice sestavljajo predstavniki pogodbenic na ravni visokih uradnikov.

                     2.   Vsaka pogodbenica obvesti drugo pogodbenico o dejanski sestavi svoje delegacije 21 delovnih dni pred sestankom.

                     3.   Predsednik zagotovi, da so vsi udeleženci sestankov Skupnega odbora predstavniki pogodbenic, imenovani za ta namen. Pomisleki o sestavi delegacije se predložijo predsedniku.

                     4.   Pogodbenice po predhodnem dogovoru na sestanek povabijo tretje osebe, da po potrebi zagotovijo informacije o določeni zadevi. Vsaka pogodbenica mora drugo pogodbenico vsaj 21 delovnih dni pred sejo obvestiti o nameri, da bo povabila tretjo osebo.

                  Člen 5
                  Sekretariat
                  Predstavnik Evropske službe za zunanje delovanje in predstavnik ministrstva za zunanje zadeve Republike Filipini delujeta skupaj kot sekretarja Skupnega odbora. Vsa sporočila za predsednika Skupnega odbora in od njega se posredujejo sekretarjema. Korespondenca za predsednika Skupnega odbora in od njega je lahko v kakršni koli pisni obliki, vključno z elektronsko pošto.

                  Člen 6
                  Dnevni red sestankov

                     1.   Predsednik za vsak sestanek pripravi začasni dnevni red. Začasni dnevni red se skupaj z zadevnimi dokumenti pošlje vsaj 21 delovnih dni pred sestankom.

                     2.   Dnevni red sprejme Skupni odbor. Za uvrstitev točk, ki niso na začasnem dnevnem redu, na dnevni red je potrebno soglasje pogodbenic.

                  Člen 7
                  Zapisnik

                     1.   Sekretarja skupaj pripravita osnutek povzetka rezultatov oziroma sklepov sestanka.

                     2.   Vodja delegacije vsake pogodbenice odobri in podpiše osnutek povzetka v dveh izvodih. Vsaka pogodbenica prejme en izvirnik odobrenega in podpisanega povzetka.

                  Člen 8
                  Sklepi in priporočila

                     1.   Skupni odbor lahko sprejema sklepe ali pripravlja priporočila, da bi dosegel cilje iz Sporazuma. Sklepi in priporočila se sprejmejo z medsebojnim dogovorom pogodbenic. Sklepi in priporočila se sprejmejo po tem, ko pogodbenici zaključita njune notranje postopke v skladu z njunimi zakoni in drugimi predpisi.

                     2.   Skupni odbor lahko sklene, da sprejme sklepe ali priporočila po pisnem postopku. V takih primerih se pogodbenici dogovorita za čas trajanja postopka. Če po izteku ntega časa trajanja nobena od pogodbenic na predlagani sklep ali priporočilo ni izrazila nasprotovanja, predsednik Skupnega odbora razglasi, da je bil sklep oziroma priporočilo sprejeto brez nasprotovanja.

                  Člen 9
                  Stroški

                     1.   Vsaka pogodbenica krije svoje stroške v zvezi z osebjem, potovanjem in bivanjem ter poštnimi in telekomunikacijskimi storitvami, nastale zaradi udeležbe na sestankih Skupnega odbora.

                     2.   Vsaka pogodbenica krije svoje stroške v zvezi s tolmačenjem na sestankih in prevajanjem.

                     3.   Pogodbenica gostiteljica sestanka krije stroške, povezane z organizacijo sestankov in razmnoževanjem dokumentov.

                  Člen 10
                  Posebni pododbori

                     1.   V skladu s členom 48(3) Sporazuma lahko Skupni odbor ustanovi posebne pododbore, ki mu pomagajo pri izvajanju njegovih nalog. Posebni pododbori po vsakem sestanku poročajo izključno Skupnemu odboru.

                     2.   Skupni odbor opredeli mandat vsakega posebnega pododbora.

                     3.   Skupni odbor se lahko odloči, da spremeni mandat ali odpravi kateri koli obstoječi posebni pododbor.

                     4.   Posebni pododbori lahko predložijo priporočila za odobritev Skupnega odbora.

            OSNUTEK
            SKLEP št. 2/… SKUPNEGA ODBORA, USTANOVLJENEGA Z OKVIRNIM SPORAZUMOM O PARTNERSTVU IN SODELOVANJU EU-FILIPINI
            z dne …
            o ustanovitvi posebnih pododborov in sprejetju njihovega mandata
            SKUPNI ODBOR JE –
            ob upoštevanju Okvirnega sporazuma o partnerstvu in sodelovanju med Evropsko unijo in njenimi državami članicami na eni strani ter Republiko Filipini na drugi strani (v nadaljnjem besedilu: Sporazum) in zlasti člena 48(3) Sporazuma,
            ob upoštevanju člena 10 Poslovnika Skupnega odbora,
            ob upoštevanju naslednjega:

                        (1)

                        Za omogočanje razprav na strokovni ravni o ključnih področjih, ki spadajo v področje uporabe Sporazuma, bi bilo treba ustanoviti posebne pododbore.

                        (2)

                        V skladu s členom 8 Poslovnika Skupnega odbora lahko Skupni odbor odloči, da bo sklepe sprejel po pisnem postopku –

                  SPREJEL NASLEDNJI SKLEP:

               Edini člen
               Ustanovijo se posebni pododbori, navedeni v Prilogi I. Mandat posebnih pododborov je določen v Prilogi II.

               V …,

                     Za Skupni odbor

                     Predsednik

               PRILOGA I

                  Skupni odbor, ustanovljen z Okvirnim sporazumom o partnerstvu in sodelovanju EU-Filipini

               Seznam posebnih pododborov
               […]

               PRILOGA II

                  Mandat posebnih pododborov, ustanovljenih v skladu z Okvirnim sporazumom o partnerstvu in sodelovanju med Evropsko unijo in njenimi državami članicami na eni strani ter Republiko Filipini na drugi strani (v nadaljnjem besedilu skupaj: „pogodbenici“ in posamično: „pogodbenica“)

                  Člen 1
                  Posebni pododbori obravnavajo zadeve ali posebne projekte, povezane z ustreznim področjem sodelovanja.

                  Člen 2
                  Posebni pododbori delujejo v okviru pooblastil Skupnega odbora. Poročajo predsedniku Skupnega odbora ter mu posredujejo povzetek rezultatov oziroma sklepov v 30 koledarskih dneh po vsakem sestanku.

                  Člen 3

                     1.   Posebni pododbori so sestavljeni iz predstavnikov pogodbenic. Vodje delegacij zadevnih posebnih pododborov se pred sestankom medsebojno obveščajo o zastopanju obeh pogodbenic v posebnih odborih.

                     2.   Na podlagi pisnega dogovora zadevnih vodij delegacij posebnih pododborov lahko posebni pododbori na svoje sestanke povabijo tretje osebe in se z njimi po potrebi posvetujejo v zvezi z določenimi točkami dnevnega reda. Vsaka pogodbenica mora drugo pogodbenico vsaj 10 delovnih dni pred sestankom obvestiti o nameri, da bo povabila tretjo osebo. O izbiri tretje osebe ali tretjih oseb se pogodbenici dogovorita pred sestankom.

                  Člen 4
                  Posebnim pododborom predseduje in jih načeloma gosti pogodbenica, ki predseduje Skupnemu odboru.

                  Člen 5
                  Predstavnik Evropske službe za zunanje delovanje ali zadevnega generalnega direktorata Evropske komisije ter predstavnik zadevne glavne agencije za vlado Republike Filipini delujeta skupaj kot sekretarja posebnih pododborov.

                  Člen 6

                     1.   Posebni pododbori se sestanejo po dogovoru pogodbenic, ko to zahtevajo okoliščine, in sicer na podlagi pisne zahteve ene od pogodbenic. Vsak sestanek poteka na kraju in ob času, o katerih se dogovorita pogodbenici. Če se pogodbenici tako dogovorita, lahko sestanki pododborov izjemoma potekajo v obliki video- ali telekonference.

                     2.   Kadar ena od pogodbenic zahteva sestanek posebnega pododbora, sekretar druge pogodbenice odgovori v 21 delovnih dneh od navedene zahteve.

                     3.   Ob upoštevanju člena 3(2) v zvezi s tretjimi osebami vsaka pogodbenica pravočasno pred sestankom obvesti predsednika o predvideni sestavi svoje delegacije.

                  Člen 7

                     1.   Predsednik pogodbenicama posreduje osnutek dnevnega reda najpozneje 21 delovnih dni pred sestankom.

                     2.   Katera koli od pogodbenic lahko zahteva, naj predsednik na dnevni red sestanka posebnega pododbora uvrsti določeno točko. Za uvrstitev točk, ki niso na začasnem dnevnem redu, na dnevni red je potrebno soglasje pogodbenic.

                  Člen 8

                     1.   Sekretarja skupaj pripravita osnutek povzetka rezultatov oziroma sklepov.

                     2.   Vodja delegacije vsake pogodbenice pred koncem vsakega sestanka odobri in podpiše osnutek povzetka v dveh izvodih. Vsaka pogodbenica prejme en izvirnik odobrenega in podpisanega povzetka.

                     3.   Sestanki posebnih pododborov potekajo izključno med predstavniki pogodbenic in so zaupni, razen če se pogodbenici ne dogovorita drugače.